جنوبی کوریا اردوسی, شمالی کوریا تامانیدن دینگیز گه قره ته آتیلگن قیسقه منزللی بیر بالستیک راکت انیقله گن لیگی نی معلوم قیلدی.
جنوبی کوریا قوراللی کوچلری قوماندانلیگی نینگ بیرگن بیاناتیگه کوره, اوشبو اولکه نینگ شرقی قیرغاق لری یقینیده گی دینگیز گه توشگن بالستیک راکت, شمالی کوریا نینگ نامپو شهریدن آتیلدی.
بیاناتده, قیسقه منزللی ایکن لیگی بیلدیریلگن اوشبو راکت نینگ منزلی حقیده معلومات بیریلمه دی.
شمالی کوریا جمهوررئیسی نینگ سینگلی سی, اوتگن کون بیرگن بیاناتیده, اولکه سی نینگ راکت سینش لری نینگ امریکا قوشمه ایالتلری تامانیدن توسیلیشی نینگ اوروش اعلانی اوله راق قبول قیلینه دیگن لیگینی بیلدیرگن ایدی.
امریکا قوشمه ایالتلری نینگ استخبارات راپوری گه کوره, شمالی کوریا رهبری کیم جونگ اون, "جنوبی کوریا و امریکا قوشمه ایالتلری گه قرشی ستراتیژیک برترلیک کسب ایتیش" اوچون اوزاق منزللی و هسته ای راکت پروژه سیدن واز کیچیش طرفداری ایمس.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
